runetrust/blame-folketinget-dk huggingface dataset:
Jakob Ellemann-Jensen (V), 2017-05-05:
Hvis man læser det forespørgselsspørgsmål, som er rejst af bl.a. Det Radikale Venstre, handler debatten i dag jo sådan set om enten at stedfæste eller at gøre det modsatte af en opfattelse, som aldrig har været hverken regeringspartiernes eller Dansk Folkepartis, som jeg hører hr. Martin Henriksen, men som Det Radikale Venstre alligevel har været på turné med mod bedre vidende.
Ole Stavad (S), 2001-12-12:
Under den i spørgsmålet nævnte TV-duel rejste den tidligere statsminister bl.a. spørgsmålet om virkningen af et skattestop med øjeblikkelig virkning for kommunerne i 2002, uden at statsministeren på nogen måde forsøgte at modificere skattestoppets øjeblikkelige ikrafttræden ved et eventuelt regeringsskifte efter valget.
Thomas Adelskov (S), 2002-02-07:
Jeg skal dog også genspørge ordføreren om, hvad det nu er, der siden april måned har forandret sig så meget i den fri ungdomsuddannelse, at Det Konservative Folkeparti fuldstændig er vendt på en tallerken og i dag taler varmt for, at man nedlægger den, når det er sådan, at hr. Brian Mikkelsen, daværende uddannelsespolitisk ordfører for Det Konservative Folkeparti, den 20. april 2001 stod her på talerstolen og talte varmt for kvaliteterne inden for ungdomsuddannelserne.
Flemming Damgaard Larsen (V), 2009-05-29:
Det er nemlig sådan, at Præsidiet har igangsat et udmærket stykke arbejde med at se på udvalgssammensætningen, sammensætningen af de forskellige udvalg her i Tinget, altså antallet af udvalg, og hvilke områder de skal beskæftige sig med, og der ønsker vi at det her skal indgå i det arbejde, som Præsidiet har igangsat, således at man får en helhedsvurdering af, hvordan ligestillingsproblematikker, ligestillingsforhold kan indgå i udvalgenes fremtidige arbejdsopgaver.
Aase D. Madsen (DF), 2001-04-25:
»Hvis en kommune i strid med serviceloven, som det er sket i Københavns Kommune, undlader at levere den hjemmehjælpsydelse, som er skriftligt bekræftet af hjemmehjælpsmodtageren og kommunen i en handleplan, vil regeringen så tage skridt til at straffe kommunen - eventuelt økonomisk - i lighed med de midler, regeringen agter at tage i brug over for de kommuner, der ikke lever op til integrationslovens regler om aktivering af udlændinge, eller de sanktionsmuligheder, som Trafikministeriet har over for DSB, der angiveligt skal betale en bøde på 1,5 mio. kr. til staten i forbindelse med, at S-togene har for mange forsinkelser?«
Christoffer Aagaard Melson (V), 2021-05-18:
Vi tror som sagt, at det klogeste er at rykke sammen og have en tættere dialog og blive bedre til at koordinere og snakke sammen om, hvad vores forskellige interesser er, og i forhold til de ting så måske egentlig også på et lidt overordnet niveau blive enige om, hvad linjerne er, og hvor det er, vi er nødt til at blive enige, så vi kan have en fælles front udadtil.
Line Barfod (EL), 2011-06-14:
Jeg har altså meget, meget svært ved at se, hvordan man har foretaget den afvejning, og det har vi heller ikke fået frem her under debatten, men vi må så håbe, det kan komme senere fra Dansk Folkepartis side, når de skal ud og forklare deres vælgere, hvordan det hænger sammen.
Marlene Ambo-Rasmussen (V), 2022-03-31:
Derfor bakker Venstre selvfølgelig helhjertet op om det her borgerforslag, og jeg skal også hilse fra Liberal Alliance, som desværre ikke kan være til stede her i dag, og sige, at de selvfølgelig også bakker op om borgerforslaget, og de bakker også op om, at vi nedsætter en arbejdsgruppe, som skal kigge på regulering af kommerciel surrogati.
Christine Antorini (S), 2010-04-22:
Det er vigtigt, at den skævhed også bliver rettet op her, sådan at unge, der har valgt erhvervsuddannelsesvejen, får adgang til de gymnasiale suppleringskurser, så de også har en mulighed for at komme ind på en videregående uddannelse, hvor der måtte være et specifikt adgangskrav.
Hans Andersen (V), 2006-02-28:
I dag er det ulovligt at være i besiddelse af narkotika, og det synes jeg man skal holde fast i, så derfor synes jeg ikke, det har noget at gøre med værdighed, om man indtager sit stof i et sundhedsrum, og i og for sig heller ikke om man køber stoffet på gaden og derefter bevæger sig hen i et sundhedsrum, hvor man har et helle.
Lars Arne Christensen (M), 2024-05-15:
Når det er sagt, findes der allerede i dag en tilskudsordning, som bliver tildelt økommunerne, altså den, som forslagsstillerne også selv kommer ind på i forslaget, nemlig § 20-tilskuddet, som kommuner med mindre øer modtager, og som netop er begrundet i de kommunale merudgifter til disse mindre øer.
Kristian Jensen (V), 2009-10-30:
Jeg skal bare tilslutte mig hr. Mike Legarths glæde over, at vi her har et finansieringsbidrag til den skattereform, der betyder, at alle indtægter fra næste år får en lavere beskatning, som er med til at gøre, at en almindelig faglært arbejderfamilie får ca. 6.500 kr. mere til sig selv til næste år.
Kristen Touborg (SF), 2006-11-29:
I samme forbindelse vil jeg sige, at når regeringen lægger op til, at man ikke kan oprette friskoler i fremtiden, i hvert fald kun meget vanskeligt, er det så ikke at skyde ansvaret fra sig og sige: Vi har godt nok ikke fået gjort noget ved landdistriktsproblemet, men nu er det kommunerne, der må se at løse det?
Per Clausen (EL), 2015-03-27:
I den forbindelse diskuterede vi også hele spørgsmålet om separatkloakering, og vi diskuterede også hele spørgsmålet om, om man kunne gøre noget, som kunne sikre, at det også blev økonomisk mere overkommeligt og attraktivt for grundejere at være med på nogle løsninger, som ikke var en ren, om jeg så må sige, forbedring af kloakkapaciteten, men også handlede om at lave nogle af de grønne løsninger – lokal afledning til faskiner og forsinkelsesbassiner, regnvandsbede eller opsamling og genbrug af regnvandet – hvor man måske også i nogle tilfælde kunne lave nogle rigtig store sammenhængende løsninger, der kunne være rigtig fornuftige set både ud fra en miljømæssig og ud fra en klimamæssig vurdering.
Peter Skaarup (DF), 2011-11-10:
Vi har jo haft et åbent samråd i Folketingets Integrationsudvalg, hvor det fremkom meget klart, at regeringen faktisk lemper mulighederne for at komme ind i Danmark, fordi man ændrer den såkaldte 28-års-regel til en 26-års-regel, hvad angår tilknytningskravet.
Morten Bødskov (S), 2004-03-16:
Kunne man forestille sig, hvis vi kan finde frem til den her ordning på et senere tidspunkt, at man vil lytte mere til de anbefalinger, som kommer fra EU, og som kommer fra Europarådet, og som jo altså også ligger i de erfaringer, der er på nuværende tidspunkt, og at man generelt udvikler mægling som en del af strafferetsplejen og eventuelt overvejer, om man skulle sætte det ind, som man har taget ud fra Straffelovrådets anbefalinger til straffeloven, altså at deltagelse i konfliktråd kunne være en formildende omstændighed, når dommen skulle falde i retssalen?
Mette Thiesen (DF), 2024-01-30:
Det vil sige, at man vil kunne se, at det er lande, som på ingen måde – på ingen måde – sætter dyrevelfærd højt overhovedet, eksempelvis Kina og andre lande, hvor dyr bliver mishandlet, der vil overtage produktionen i stedet for danske minkavlere, som faktisk havde en kærlighed til deres dyr og ønskede, at de også havde det godt.
Ole Vagn Christensen (S), 2002-02-22:
Jeg havde forventet at få et svar på det spørgsmål, som jeg har stillet til Venstre, til De Konservative og også til hr. Ole M. Nielsen og hr. Bent Bøgsted: Hvordan vil man i fremtiden håndtere de uorganiserede arbejdsgivere, hvis ikke man har eksklusivaftalerne?
Tina Petersen (DF), 2009-11-10:
Det, jeg så endnu en gang vil prøve på at forklare hr. Frank Aaen, er, at der ikke er et flertal for at nedlægge den satspulje, men vi kan da godt et eller andet sted lave en aftale om, at hvis vi kan skaffe det flertal, bliver det nedlagt, det er klart.
Ole Glahn (RV), 2006-03-21:
Vi mener, at den først skulle træde i kraft den 1. januar 2007, for det giver mulighed for, at en masse landmænd efter den nugældende lovgivning kan komme med en ansøgning, hvilket betyder, at de får nogle lettere krav i forhold til en anden lovgivning, som er i gang på miljøområdet.
Henning Hyllested (EL), 2019-03-14:
Jeg vil også gøre opmærksom på, at Færdselssikkerhedskommissionen jo har en handleplan, som det helt tydeligt er svært at nå i mål med, med hensyn til antallet af dræbte i trafikken, og derfor kan det undre mig, at formanden for Færdselssikkerhedskommissionen, hr. Kim Christiansen, er så begejstret for det her lovforslag.
Ole Sohn (SF), 2008-11-12:
Så vil jeg til gengæld gerne rose statsministeren for også at være omstillingsparat og lærevillig, for i forhold til da statsministeren jeg tror, det var den 25. september - stod i Wall Street og givetvis var en smule stolt over at skulle lukke børsen og til den store undrende offentlighed sagde, at nu skulle denne finanskrise ikke føre til, at man indførte begrænsninger i kapitalbevægelserne, så er det jo rart at se statsministeren komme tilbage til virkeligheden og her i dag fra Folketingets talerstol rose nogle af de initiativer, der trods alt bliver taget.
Pernille Sams (KF), 2000-01-11:
Lovgivningen skal sætte præcise kriterier op for, hvorledes og efter hvilke overordnede spilleregler dette ansvar skal forvaltes af hver enkelt virksomhed, som ønsker at være aktiv i dette marked, men det er vigtigt, at hver enkelt virksomheds og hver enkelt virksomhedsledelses ansvar ikke udvandes ved, at Finanstilsynet overtager en del af det.
Søren Espersen (DF), 2005-04-19:
Er den aftale murog nagelfast for al tid og evighed? Hvad hvis man f.eks. tænker sig den skrækkelige tanke, at SF fortsætter tilbagegangen og måske en dag Fttmo22.fm Page 1772 Friday, May 13, 2005 11:32 AM slet ikke er med i Folketinget, eller at et nyt Folketing kommer til, eksisterer den aftale så stadig væk?
Klaus Kjær (DF), 2000-02-29:
Som sagt er intentionerne i beslutningsforslaget positive, og jeg kunne da forestille mig, at man under udvalgsarbejdet vil kunne nå frem til en løsning med hensyn til disse arbejdsgiverbetalte andele, som ikke kan udnyttes. Reglerne kunne jo f.eks. indrettes således, at arbejdstageren i denne situation alene får udbetalt sit eget indbetalte bidrag.
Camilla Hersom (RV), 2012-01-19:
Og valgkampsretorikken gentages her i salen i dag: Danmark skal stort set bare drives som en virksomhed, og vi skal bruge krisen som en anledning til at gå solo på en række punkter i EU, skabe et fristed for finansspekulanter – uden noget som helst blik for, hvor afhængig også Danmark er af udviklingen i EU, som vi jo handler med og eksporterer til.
Ole Sohn (SF), 2004-03-09:
Hvis man udviklede det til at sige, at vi vil udvikle et projekt, ikke bare i Nordjylland, men for hele Danmark - jeg skal love, at forslaget bliver fremsat, for SF arbejder på et sådant forslag - så der til samtlige børn i daginstitutioner og skoler hver eneste dag gives et sundt økologisk måltid mad, så kommer der pludselig gang i det.
Nikolaj Villumsen (EL), 2017-10-05:
Altså, grunden til, at vi overhovedet snakker om, at der er behov for en løsere tilknytning – og det kræver først og fremmest en forhandling om, at man kan få en løsere tilknytning, og eventuelt en afstemning om, om man skal melde sig ud – er jo, at vi ser kæmpestore problemer på vores arbejdsmarked.
Lene Hansen (S), 2006-02-21:
Jeg ved ikke, om ministeren kunne oplyse, hvor mange andeopdræt der egentlig findes i det her land, og dermed give os et vue over, hvor stort lige præcis det her problem er, for jeg hører, at der er iværksat nogle forholdsregler, men jeg er lidt i tvivl om, om det går på opdræt af vildtfugle til udsætning, eller om det går på kommercielt opdræt.
Morten Messerschmidt (DF), 2020-12-09:
I min tid i Europa-Parlamentet oplevede jeg i hvert fald ganske ofte, at danske, finske og svenske parlamentarikere selvfølgelig ikke kunne koordinere i forhold til udlændingepolitik og værdipolitiske spørgsmål osv., for hr. Jens Rohde jo fuldstændig ret i, at der er svenskerne jo lidt til en side.
Kirsten Normann Andersen (SF), 2024-05-29:
Jeg kan ikke lade være med at tænke på, hvordan Moderaterne tænker at det rimer på et mere nært sundhedsvæsen og på mindre bureaukrati, når det er sådan, at vi ikke engang herinde på Christiansborg kan finde ud af at sørge for tværfaglighed i forhold til det arbejde, der skal gøres på velfærdsområdet.
Pernille Rosenkrantz-Theil (S), 2021-12-10:
Det er jo svært at afsløre, hvornår der er tale om selvcensur, for hvordan er det, vi får frem, hvor stor en del det er, og i hvilke situationer lærerne føler, at de bliver nødt til at pålægge sig selv ikke at tale om bestemte emner, og hvordan griber vi så det an?
Karsten Lauritzen (V), 2017-05-23:
Jeg er ked af det, hvis hr. Roger Matthisen ikke er tilfreds med den måde, jeg svarer på, men det er jo mit privilegie at bestemme, hvordan jeg svarer, og hvad jeg svarer, ligesom det er et folketingsmedlems privilegie at bestemme, hvad man stiller af spørgsmål.
Margrethe Vestager (RV), 2014-03-13:
Jeg tror snarere, at det er et udtryk for, at vi lever i en verden, hvor det at have styr på sin økonomi er et gode, fordi man ellers skubber en gæld videre til næste generation og risikerer, at der bliver ustabilitet, og at man får sådan en stop-go-politik, hvor institutioner får at vide, at deres budget desværre ikke holder alligevel, og at nu må de spare, eller at nu er der kommet ekstra penge, så nu må de bare bruge løs.
Jacob Jensen (V), 2023-03-16:
Altså, det skal jo ses ud fra en faglig vurdering af, hvad der dyreetisk forsvarligt kan lade sig gøre, og hvad der ikke kan – hvad er det for noget rodemateriale, noget beskæftigelsesmateriale, nogle rammer for det i det hele taget, altså aktiviteter osv., man tilbyder?
Pernille Rosenkrantz-Theil (S), 2013-05-16:
Til trods for at forskere længe har råbt vagt i gevær og nu melder, at koncentrationen af CO2 i atmosfæren har nået nye højder, så nedstemte Europa Parlamentet jo efter hårdt pres, bl.a. fra industrien, forslaget om at redde CO2-kvotesystemet.
Anders Kronborg (S), 2023-02-21:
Jeg tror nu nok, jeg vil vurdere, at hvis Danmark bare solokører, altså kører løs og ignorerer EU-Domstolen, ignorerer de anbefalinger, der kommer fra jurister, og ignorerer de anbefalinger, der kommer fra ministerielt hold, springer kæden for alvor og vi drøner ud over klippesiden.
Peter Skaarup (DF), 2001-06-01:
Og jeg mener ikke, at det ændringsforslag, der er stillet, tilfredsstiller alle de bekymringer, som er kommet frem. Det kan godt være, at ændringsforslaget er bedre - det er det, det er bedre end det grundlæggende, der ligger i børneloven - men det er bare ikke godt nok.
Maja Panduro (S), 2012-02-21:
Det skal der selvfølgelig være nogle strenge regler for hvordan man kan gøre, og det er der jo også, men jeg tror faktisk, at netop koblingen mellem Udbetaling Danmark som en myndighed, der har det forkromede overblik, som har alle dataene, og kommunerne, som har – og jeg skal nok skynde mig, formand – lokalkendskabet, vil kunne hjælpe os i den meget vigtige kamp mod socialt bedrageri.
Sophie Løhde (V), 2012-03-29:
Men jeg kunne måske godt tænke mig, at ministeren blev lidt mere konkret med hensyn til, om man sammen med det her lovforslag også vil forpligte sig mere end det, der fremgår af lovforslaget her, i forhold til de placeringer, som der så måtte blive truffet beslutning om på et senere tidspunkt, og dermed blive mere konkret i forhold til at kunne pejle sig lidt mere ind på, hvor de fremtidige geografiske placeringer skal være – andet end, kan jeg forstå, at ministeren er enig i, at det ikke bare skal være givet, at det er i de tre største byer.
Kristian Thulesen Dahl (DF), 2000-11-28:
Jeg har gået og glædet mig over dét, og nu får man så at vide her under en debat om et forslag som B 38, der handler om noget helt andet, at sådan er det ikke længere, for sådan arbejder Venstre ikke, at man på den måde giver nogle klare meldinger fra starten om, hvad man vil acceptere eller ej.
Christina Egelund (LA), 2016-10-11:
Flygtningenævnets tendens til politisering har længe været et tema i den offentlige debat, og allerede i 2014 skrev vi i Liberal Alliance i vores udlændingeudspil, at vi, og jeg citerer, ønskede at afpolitisere Flygtningenævnet og sikre, at de politiske beslutninger ligger hos folkevalgte politikere, der står til ansvar over for vælgerne.
Zenia Stampe (RV), 2024-01-16:
Vi synes, det er helt relevant, både set i lyset af at det er så længe siden, vi har fået en tilsvarende undersøgelse, men jo også, at der er sket rigtig meget kulturelt og selvfølgelig også i forbindelse med den nye lovgivning på området, og der er også en helt anden italesættelse af voldtægt end tidligere.
Helge Bo Jensen (EL), 2000-11-23:
I Retsudvalget har vi fået at vide i maj måned, at regeringen overvejer sagen, men at tankevirksomheden i denne sag i modsætning til, hvad der er karakteristisk for ministeriets opfindsomhed i andre sager, er så langsommelig, at der ikke er sket noget som helst.
Poul Erik Dyrlund (S), 1998-01-15:
Jeg synes, det er noget sniksnak og en gang hykleri, for hr. Brian Mikkelsen ved udmærket, hvad en vederlæggelse kommer til at betyde for brandfolk, og hvilke konsekvenser en vederlæggelse har, og at det bredt set aldrig kan komme til at få andre konsekvenser, end at brandfolkene bliver ramt.
Lotte Rod (RV), 2024-01-23:
Derfor tror jeg, at ud over de konkrete ting, vi sætter kommunerne fri fra, har det i sig selv en værdi, at medarbejderne får et større engagement, en større lyst og et større gåpåmod til at gøre ting anderledes, fordi man i det hele taget føler, at ting kan lade sig gøre, og at man ikke er bundet af en masse regler.
Søren Pape Poulsen (KF), 2018-05-29:
Rigspolitiet vil derfor i dag komme med et oplysningsinitiativ – og igen her vil jeg også sige: Lad os bare kalde det en moralsk opsang – som skal være med til at øge borgernes opmærksomhed på deres adfærd i forbindelse med ulykker og få dem til at tænke mere over konsekvenserne af deres adfærd i sådan nogle situationer.
Frank Aaen (EL), 2005-05-10:
Når nu Venstres ordfører, hr. Jens Hald Madsen, undrede sig over Enhedslistens omsorg for de butiksdrivende og de små erhvervsdrivende, ja, så kan jeg bare sige til hr. Jens Hald Madsen, som vist ikke lige er her, men jeg vil sige det alligevel, at sådan har det jo været i mange år.
John Dyrby Paulsen (S), 2010-02-24:
Men jeg bliver alligevel nødt til at spørge, om vi ikke er enige om, at det sådan principielt er betænkeligt, at noget, vi skal tage stilling til – og i givet fald nikke ja eller nej til i forsvarsforligskredsen – allerede ser ud, som om det implementeres, og at nogle i forsvaret og Forsvarets Materieltjeneste allerede på møder ude i landet har givet udtryk for, at det er sådan, det bliver, at det er der, vi er på vej hen.
Meta Fuglsang (SF), 2011-04-29:
Det handler jo også om at kigge på kommunalreformen, se på, om opgavefordelingen har været rigtig i kommunalreformen, se på, om mulighederne for at lave sociale tilbud er tilstrækkelige inden for den her ramme, og lad os så løse den opgave i fællesskab, så det bliver bedst muligt i stedet for at nøjes med et lille forslag, hvor vi egentlig havde brug for et stort.
Peter Hummelgaard Thomsen (S), 2017-05-10:
Idet ministeren i en udtalelse til Ritzau den 1. maj 2017 bekræfter sit ansvar for den fejlslåede kurs for skattevæsenet, mener ministeren så, at han har en særlig forpligtelse til at bruge sin nuværende post som finansminister til at bevilge ekstra ressourcer til at genoprette og styrke skattevæsenet i forbindelse med finansloven for 2018?
Line Barfod (EL), 2006-06-01:
Så når man fra Dansk Folkepartis side har valgt at gå ind og sige, at man vil forringe efterlønnen, er det vel magtens pris, som de, der skulle på efterløn, kommer til at betale, ligesom vi tidligere har oplevet med det valgløfte, Dansk Folkeparti afgav før kommunevalget i 2001, om, at man ikke ville skære på ældreområdet, om der så ikke var en krone i kommunekassen.
Line Barfod (EL), 2002-04-19:
Så om Socialdemokratiet ville være med til, at man kunne kigge på muligheden for at opdele beføjelserne, så man dermed kommer ud over det problem, at borgmesteren, ud over at han kan lave nogle ting, der er i strid med de opgaver, han er pålagt, også samtidig kan forholde byrådet oplysninger om det.
Søren Søndergaard (EL), 2015-11-12:
Og til dem, der vil gå ud i den her valgkamp og sige, at der ikke var nogen anden mulighed, og til de partier, der ikke vil have, at vi skal stemme om Europol, og de partier, der ikke vil have, at vi er med i Europol, vil jeg sige, det ikke passer.
Jann Sjursen (KRF), 1999-11-25:
Men når vi har været rimelig lukkede om, hvad der skulle ske i den her debat, så er det, fordi der i hele perioden op til den her debat jo har været en del rumlerier på det her område, også i regeringen, om visumpraksis f.eks. Der har også bare her de sidste par dage været diskussion om integrationsydelsen. Jeg vil sige, at det også bl.a. har kompliceret vores forberedelse af den her debat, at vi ikke rigtig vidste, hvor regeringen var på vej hen på det område.
Astrid Krag (SF), 2010-04-27:
Det kan jeg lige gentage, og det bliver så tredje gang, og så må vi håbe, at ordføreren får svaret på det, nemlig om ordføreren kan forklare værdien af at kunne vælge, hvilken leverandør man har i hjemmeplejen, frem for værdien af at kunne vælge, hvornår man vil i seng.
Søren Espersen (DF), 2022-04-21:
Vi skal også mentalt sætte en ny tilgang, en tilgang, hvor forsvarets kampkraft ikke længere bestemmes af Finansministeriet, men hvor vi i stedet stiller os selv et grundlæggende spørgsmål om det, som helt entydigt bør være forsvarets primære opgave: Hvor lang tid skal danske styrker selvstændigt kunne forsvare landet mod et fjendtlig angreb, indtil vores NATO-allierede kan komme os til undsætning?
Carsten Hansen (S), 2012-01-25:
Nu er det sådan, at det jo hører under sundhedsministerens ressort, men det er klart, at når jeg bliver spurgt i forhold til landdistrikterne, så må vi konstatere, når Ekstra Bladet har opdaget, at der er lukket temmelig mange skadestuer rundtomkring især på baggrund af den tidligere regerings initiativer, at det er tabet af trygheden derude, der er helt afgørende.
Nadeem Farooq (RV), 2013-05-07:
Først og fremmest handler den aktive arbejdsmarkedspolitik om at hjælpe de personer, som falder ud af arbejdsmarkedet, tilbage igen med en god og gedigen opkvalificeringsindsats eller rettere: Det er den aktive arbejdsmarkedspolitiks rolle i den såkaldte flexicuritymodel.
Christian H. Hansen (UFG), 2010-10-28:
Så kan jeg jo tilføje, at vi i Fokus er af den holdning, at når der nu måske er et lille flertal i Færøerne, der ønsker det her, og et andet flertal, der måske ikke ønsker det, så synes vi også, at man skal afvente den endelige behandling i Færøerne, inden der skal tages endelig stilling til det.
Christian Friis Bach (RV), 2023-03-14:
Jeg vil særlig tale for to miljøkonventioner, som jeg selv har haft ansvaret for i min tid i FN, eller faktisk tre konventioner, nemlig konventionen om luftforurening, konventionen om de grænseoverskridende virkninger af industriulykker – noget, der i stigende grad kan udgøre en trussel i det arktiske område – og så Århuskonventionen, som er særlig vigtig, da den jo sikrer en stemme for befolkningen i de arktiske områder og giver dem ret til at blive hørt, hvis der er trusler mod deres natur og miljø, og også ret til at føre sager, hvis det sker, altså på baggrund af bestemmelser i Århuskonventionen.
Lars Løkke Rasmussen (V), 2019-01-29:
Den går måske ikke helt, hvor den altid har gået, men den går mellem dem, som teoretisk siger, at selvfølgelig betyder antal ikke noget, og som bliver sådan lidt sure, hver gang nogle så siger, om de så vil lukke alle ind – for selvfølgelig vil de ikke lukke alle ind, men der er bare ikke nogen værktøjer til, hvad vi skal gøre for ikke at lukke alle ind – og så det flertal, hvor jeg da glæder mig over, at det synes at være et styrket flertal over tid, som siger, at vi er nødt til også at træffe nogle tunge beslutninger, selv om det er svært, nemlig at sørge for, at det midlertidige er midlertidigt, at der skal gælde skrappe krav for at få statsborgerskab, at der skal gælde skrappe krav for at få ægtefællesammenføring og familiesammenføring.